钦定古今图书集成/明伦汇编/官常典/第733卷 > 李恕
## 钦定古今图书集成/明伦汇编/官常典/第733卷 > 李恕

按《吉水县志》：“恕，字尚忠，少孤，育于季父，与从弟尚文
友于无间，共学有声。元季，举遗逸，擢新州儒学正。寻
奉檄署州事，有能名。至正壬辰，盗贼蜂起，乃集民兵，
身督以战，屡破贼，斩获甚多。广东帅府承制擢为新
州判官，独任城守。贼愤甚，率大队来攻，兵力不支，城
遂陷，恕力战死之，仆从十馀人皆战死，无一降者。”